తొట్టెంపూడి వేణు

తొట్టెంపూడి వేణు ఒక ప్రముఖ తెలుగు సినీ నటుడు.

తొట్టెంపూడి వేణు గారు ప్రకాశం జిల్లాలోని కొండపి మండలం పెరిదేపి గ్రామంలో జన్మించారు. పెరిగింది మాత్రం ఒంగోలు, విజయవాడ, మదురై లో.
వేణు తండ్రి కృష్ణమూర్తి గారు ఇంగ్లీష్ లో లండన్ విశ్వవిద్యాలయం నుంచి పి.హెచ్.డి పూర్తి చేసి అధ్యపకుడిగా విజయవాడ, చెన్నై, మదురైలో పనిచేశారు. మదురై లోని ప్రముఖ కళాశాలకు ప్రిన్సిపాల్ గా పనిచేసి పదవీవిరమణ పొందారు.
వేణు సోదరి చిన్నమ్మ గారు, ప్రముఖ వ్యాపారవేత్త, రాజకీయ నాయకులు, ప్రస్తుత టి.ఆర్.ఎస్ నేత నామా నాగేశ్వరరావు సతీమణి.
వేణు మదురైలో ఇంటర్మీడియట్ ను పూర్తి చేసి కర్ణాటక లోని ధార్వాడ్ ఇంజినీరింగ్ కళాశాలలో సివిల్ ఇంజినీరింగ్ పూర్తి చేశారు.

మొదటగా భారతీరాజా దర్శకత్వంలో ఓ సినిమాలో కథానాయకుడిగా నటించే అవకాశం వచ్చింది. కానీ ఆ సినిమా కొన్ని అవాంతరాల వల్ల మధ్యలోనే ఆగిపోయింది. వేణు స్నేహితుడైన వెంకట శ్యామ్ ప్రసాద్ ఎస్పీ ఎంటర్టైన్మెంట్స్ అనే సినీ నిర్మాణ సంస్థ స్థాపించాడు. ఆ సంస్థ సారథ్యంలో కె.విజయ భాస్కర్ దర్శకత్వంలో 1999లో వచ్చిన స్వయంవరం అనే సినిమా వేణు తొలి సినిమా. ఇందులో లయ కథానాయికగా నటించింది. లయకు కూడా ఈ సినిమా మొదటిది. ఈ సినిమా బాక్సాఫీసు వద్ద విజయం సాధించింది. ఆ సినిమాలో నటనకు వేణుకు నంది స్పెషల్ జ్యూరీ అవార్డు వచ్చింది. తరువాత ఎస్పీ ఎంటర్టైన్మెంట్స్ సారథ్యంలోనే 2000లో వచ్చిన చిరునవ్వుతో అనే సినిమా కూడా విజయాన్ని చవిచూసింది. నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు.

స్వయంవరం విజయం తరువాత వరుసగా సినిమాలు చేస్తూ వచ్చిన వేణు గారు ఎక్కువగా తన సొంత బ్యానర్ ఎస్.పి ప్రొడక్షన్స్ లోనే సినిమాలు చేస్తూ వచ్చాడు. చిరునవ్వు తో, హనుమాన్ జుంక్షన్, గోపి గోపిక గోదావరి వంటి పలు సినిమాల్లో నటించి కుటుంబ ప్రేక్షకులను అలరించారు. ఫ్యామిలీ హీరోగా వెంకటేష్ గారి తరువాత మంచి ఇమేజ్ సొంతం చేసుకున్నారు.
వేణు కథానాయకుడిగానే కాకుండా సహాయనటుడిగా, నిర్మాతగా, మాటల రచయితగా కూడా పలు చిత్రాలకు పనిచేశాడు. వేణు 2013 లో రామాచారి అనే చిత్రంలో నటించాడు. ఆ సినిమా తరువాత బిజినెస్ రంగంలోకి ప్రవేశించి ప్రస్తుతం అమెరికాలో నివసిస్తున్నారు. 9 ఏళ్ళ తర్వాత 2022 లో రవితేజ హీరోగా శరత్ మండవ దర్శకత్వంలో వచ్చిన రామారావు అనే చిత్రంలో నటించాడు.
వేణు గారి భార్య అనుపమ గారు ఉస్మానియా విశ్వవిద్యాలయం నుంచి యం.బి.ఏ పూర్తి చేసి గోల్డ్ మెడల్ అందుకున్నారు. పెద్ద పెద్ద కంపెనీల్లో ఉద్యోగాల్లో చేరమని ఆహ్వానించి న కుటుంబ బాధ్యతలకే తన ప్రాధాన్యత ఇస్తూ వేణు గారి చిత్ర నిర్మాణ సంస్థ ఎస్.పి ఎంటర్టైన్మెంట్స్ కు మార్కెట్ హెడ్ గా పనిచేశారు.ఎన్టీఆర్, రామ్, నితిన్, ఇలియానా... అందరూ మా శిష్యులే!, ఈనాడు ఆదివారం సంచిక, 4 జనవరి 2015, పుట. 20-21

 నటించిన సినిమాలు 
 సంవత్సరం  పేరు  పాత్ర సహ నటులు  దర్శకుడు  గమనిక 1999  స్వయంవరం  వేణు  లయ  కె. విజయ భాస్కర్  నంది స్పెషల్ జ్యూరీ అవార్డు 2000  మనసుపడ్డాను కానీ  వేణు రమ్యకృష్ణ, రాశి  కె.వీరు  2000  చిరునవ్వుతో  వేణు  షహీన్ ఖాన్  జి. రాంప్రసాద్ 2001  వీడెక్కడి మొగుడండి?  వేణు  శృతి రాజ్, గీతు మోహన్ దాస్  ఇ.వి.వి.సత్యనారాయణ  2000  దుర్గ  ప్రతాప్  రోజా  ఆర్.కె. సెల్వమణి 2000  పొట్టు అమ్మన్   ప్రతాప్  రోజా  కె.రాజరత్నం  2001  హనుమాన్ జంక్షన్  శతృ  అర్జున్, జగపతి బాబు, లయ, స్నేహ, విజయ లక్ష్మి  ఎం.రాజా 2002  ప్రియనేస్తమా  సూర్య  మాళవిక  ఆర్. గణపతి 2002  మళ్ళీ మళ్ళీ చూడాలి  పవన్  జనని  పవన్స్ శ్రీధర్  2003  కళ్యాణ రాముడు  కల్యాణ రాముడు  ప్రభుదేవా, నిఖిత  జి. రాంప్రసాద్  2003  పెళ్ళాం ఊరెళితే  సుబ్బు  రక్షిత, సంగీత, శ్రీకాంత్  ఎస్వీ కృష్ణారెడ్డి  2003  పెళ్ళాంతో పనేంటి  మధు  లయ, కల్యాణి  ఎస్. వి. కృష్ణారెడ్డి  2004  ఖుషీ ఖుషీగా  శ్రీకుమార్  జగపతి బాబు, రమ్యకృష్ణ, నిఖిత, సంగీత  జి. రాంప్రసాద్  2004  చెప్పవే చిరుగాలి  వేణు  ఆషిమా భల్లా, అభిరామి  విక్రమన్  2005  సదా మీ సేవలో  తిలక్  శ్రీయ  నీలకంఠ 2006  ఇల్లాలు ప్రియురాలు  వేణు  దివ్య ఉన్ని భాను శంకర్  2006  శ్రీకృష్ణ 2006  వెంకటేశ్వర్లు  గౌరి ముంజల్, శ్రీకాంత్  విజయేంద్ర ప్రసాద్  2007  బహుమతి  వెంకటరమణ  సంగీత  ఎస్వీ కృష్ణారెడ్డి  2007  అల్లరే అల్లరి  ఆనంద్  అల్లరి నరేష్, పార్వతి మెల్టన్ ముప్పలనేని శివ  2007  యమగోల మళ్ళీ మొదలైంది  జూనియర్ చిత్రగుప్త  శ్రీకాంత్, మీరా జాస్మిన్, రీమా సేన్  శ్రీనివాస రెడ్డి  2008  దీపావళి  వేణు  ఆర్తి అగర్వాల్, మేఘ నాయర్ హరిబాబు  2008  చింతకాయల రవి  రవి స్నేహితుడు  వెంకటేష్, అనుష్క యోగి  2009  గోపి గోపిక గోదావరి గోపి  కమలినీ ముఖర్జీ  వంశీ  2011  మాయగాడు  లీలాకృష్ణ  చార్మి  దిలీప్ పోలన్  2012  దమ్ము  ఎన్టీఆర్ బావ  ఎన్టీఆర్, త్రిష, కార్తీక  బోయపాటి శ్రీను  2012  రామాచారి రామాచారి కమలినీ ముఖర్జీ, ఆలీ, రఘు బాబు  ఈశ్వర్  2021  రామారావు ఆన్‌ డ్యూటీ   

వెబ్​ సిరీస్‌

 అతిధి (2023)

 మూలాలు 

వర్గం:తెలుగు సినిమా నటులు
వర్గం:1976 జననాలు